SARL-NUUS SONDAG 21 NOVEMBER 2010 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika, met `n nuusbul- 
letin wat elke Sondag om 08:15 SAT in Afrikaans en om 08:30 SAT in Engels 
uitgesaai word. Oudio is ook beskikbaar via die internet by www.sarl.org.za. 
Klik op 'ARMIT en volg die skakels soos aangedui. Vir oudio via Echolink, 
koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


In die nuus vandag; 


LISENSIEHERNUWINGS FREKWENSIETOEKENNINGS AMATEURRADIO- 
BESPREKING OP ASTV NUUS VIR ZR-LISENSIEHOUERS 


U luister na ZS6SRL. Bly ingeskakel vir meer besonderhede en ander belangrike 
en interessante nuusitems 


LISENSIEHERNUWING VIR DRIE MAANDE 


OKOSA het die SARL by die kwartaallikse skakelvergadering, wat verlede week 
gehou is, verwittig dat radioamateurs lisensiehernuwingskennisgewing sal ont- 
vang wat die tydperk Januarie tot Maart 2011, teen bedrag van R6,75, sal 
dek. In Maart 2011 sal verdere kennisgewing gestuur word wat vir `n volle 
jaar sal strek 1 April 2011 tot 31 Maart 2012. U moet asseblief geen betaling 
maak voordat u die kennisgewing ontvang het nie. SARL-nuus sal luisteraars 
verwittig sodra die kennisgewings gepos is. 


TABEL VAN FREKWENSIETOEKENNINGS 


Ten einde te verhoed dat daar geen bandplan bestaan wanneer die ou regulasies 
herroep word nie, sal die SARL tydens `n openbare frekwensiespektrumregulasie- 
verhoor, bandplan voorlê wat die huidige regulasies sal vervang. Hierdie band- 
plan sal addendum vorm van die nuwe regulasies, of kan die nuwe permanente 
bandplan word. Die Raad is besig om aan hierdie dokument te werk en verwag 
dat dit teen 25 November op die web vir kommentaar beskikbaar sal wees. 


ROEPSEINE VAN STIL SLEUTELS 


OKOSA het 'n ooreenkoms met die SARL dat die roepsein van stil sleutel 
vir jaar teruggehou word voor heruitreiking naamlik vir die jaar waarin die 
persoon sterf, plus verdere jaar. Hierdie ooreenkoms is AJV-besluit en is deur 
OKOSA bevestig. 


Voorbeeld: Indien radioamateur in Junie 2010 te sterwe kom, sal sy/haar 
roepsein nie vir heruitreiking beskikbaar wees voor Januarie 2012 nie. OKOSA 
kan egter nie roepseine reserveer nie. Dit beteken dat `n aansoek vir die betokke 


roepsein eers gedoen kan word op die datum dat die roepsein vir heruitreiking 
beskikbaar raak. As alternatief is dit moontlik om aansoek te doen vir die 
roepsein met spesiale geskrewe toestemming van die familie van die stil sleutel. 


SATNETWERK VANDAG 


SA-AMSAT se SATNETWERK sal vandag om 19:80 SAT op die lug wees. Ed- 
die Leighton, ZS6GBNE, sal gesels oor APRS en die internasionale ruimtestasie. 
Eddie is veral bekend vir sy gereelde satellietkolom in Radio ZS. Sluit by Eddie 
aan op herhaler in u omgewing, of op 3 718 kHz. 


ZR-LISENSIEHOUERS WEES VERSIGTIG 


ZR-lisensiehouers moet kennis neem van die frekwensies wat aan hulle toegeken 
is. Onlangs is `n ZR-amateur op die lug gehoor wat kontak gemaak het met 
DX-stasie op 20 m-frekwensie buite die ZR-toekenning. ZR-stasies mag net 
die volgende 20 m-spektrumfrekwensies gebruik: 14 070 - 14 099 kHz en 14 
225 14 350 kHz. In ander bande mag ZR-lisensiehouers gfrekwensies as volg 
gebruik:21 070 21 120 kHz en 21 300 21 450 kHz, en op 10 meter 28 070 28 
150 kHz en 28 300 28 500 kHz. Werking buite hierdie frekwensies beteken `n 
oortreding van die voorwaardes van die lisensie, wat tot gevolg kan hê dat die 
lisensie gekanselleer kan word, en boete of albei tot gevolg kan hê. Neem 
asseblief kennis. 


VERDERE VERTRAGINGS IN DIE LEWERING VAN SARL-BOUSTELLE 


Dit spyt die SARL vir nog vertraging in die lewering van die drie boustelle 
wat gedurende die RYTA-simposiums vroeër vanjaar bespreek is. Die groep wat 
aan die samestelling van die stelle werk, het verdere probleme ondervind met 
die etikettering van sekere van die komponente. Die komponente moet verpak 
en geëtiketteer word, aangesien daar geen maklik-identifiseerbare kenmerke is 
nie. Dit sal dus moeilik wees vir bouers van die stelle om die komponente te 
identifiseer. Die vakansieperiode in Desember sal gebruik word om die taak te 
voltooi. Die verwagte afleweringsdatum is nou die derde week van Januarie. 
Die SARL kan geen nuwe bestellings aanvaar tot die agterstand uitgewis is nie. 
SARL-nuus sal u op die hoogte hou van die vordering. 


Indien u bietjie bouwerk wil doen het die SA-Amateurradio-ontwikkelingstrust 
die weerligvoorspellingsstel beskikbaar vir onmiddelike aflewering. Besoek 
www.amateurradio.org.za vir besonderhede. 


DIE 2011-HARDEBAND ARRL-HANDBOEK NOU IN SA 


SA-Amateurradio-ontwikkelingstrust het `n beperkte aantal kopieë nou beskik- 
baar. Kry besonderhede by www.amateurradio.org.za. 


AMATEURRADIOBESPREKING OP ASTV 


NaSonop, `n nuwe aktualiteitsprogram van ASTV, op die TOPTV-satellietdiens, 
saai op Saterdag 27 November `n lang insetsel uit oor amateurradio. Hulle het 'n 
onderhoud met Riaan Greeff, ZS4PR, in die ateljee gevoer, asook besoek afgelê 


by Johan Steyn, ZS4SS, in sy @OTH. `n 2 m-kontak met Frik Wolf, ZS6FZ, 
vanuit die ateljee dien as demonstrasie om die gemak van kommunikasie te bek- 
lemtoon. Die publiek het dikwels nie `n duidelike beeld waaroor ons kleurvolle 
stokperdjie handel nie. Ons benut dus hierdie geleentheid om verdere reklame 
vir amateurradio te maak. Opnames sal beskikbaar gestel word aan diegene wat 
dit as reklamemateriaal wil gebruik. Kontak Riaan per e-pos aan zsdpr@asl.net 
indien u `n kopie wil bekom. Indien hierdie insetsel goeie reaksie van die publiek 
ontlok, kan verdere insetsels moontlik oorweeg word om spesifieke amateurver- 
wante aktiwiteite bekend te stel. 


ZS6BB BEHAAL EERSTE WAGS-TOEKENNING VIR AL 83 RUITVIERKANTE 


Pierre van Deventer, ZS6BB, het onlangs die top-WAGS-toekenning verkry met 
sy indiening vir kontakte gemaak in al 83 ruitvierkante op gemengde bande en 
modusse. Om die laaste ruitvierkant te bekom het hom baie maande geneem en 
het slegs een keer voorgekom met, `n kontak in Botswana vir KG?25, ruit met 
'n baie klein spoor in Suider-Afrika. Om hierdie toekenning te verwerf moes 
Pierre die volle voordeel trek van mobiele stasies in menige vierkante waar daar 
min of geen amateurs woonagtig is, asook kontakte op ESB, GG, satelliet en 
selfs PSK31. 


Die ZS-WAGS-toekenning is in die begin van 2009 van stapel gestuur. 'Tot 
op hede is 35 toekennings uitgereik asook 17 toekennings vir deelnemers wat 
skaars ruite geaktiveer het. Die ZS-WAGS-toekenning word deur die Sandton 
Amateurradioklub bedryf. Om die reëls te bekom asook volledige rekords van 
alle toekennings, kyk gerus by www.zs6stn.org.za/zswags/. 


KOMPETISIENUUS 
ERFENISDAG 2010 UITSLAE BEKEND 


Die uitslae vir die 2010-Erfenisdagkompetisie gehou op 24 September is bekend 
gemaak. Daar is net ses logstate ontvang. (Geen blokhuisstasies was aktief 
nie. ZSGPTA was die enigste erfenisstasie. Vyf algemene stasies se logstate is 
ontvang. Weens die trae deelname, sal al die deelnemers hierdie jaar ten minste 
'n deelnemersertifikaat ontvang. Die wenners vir die top drie plekke sal wel 
hul toekenningsertifikate ontvang. Kontak Riaan zsdpr@gsl.net indien u wel `n 
logstaat ingestuur het, maar dit nie op die lys verskyn nie. Baie geluk, en ook 
baie dankie aan die deelnemers. 


Die wenners is ZS6PTA, beman deur ZS6PJH, ZR6ORAF en ZS6BTY vanaf Fort 
Skanskop. Hulle het 378 punte behaal. Die vyf algemene stasies se uitslae is 
soos volg: 


Wessie Wessels, ZS2A, 138 Pam Momberg, ZS6APT, 124 Mitch Rundle, ZS2DK, 
120 Derek Stuart, 4S2J, 58 en Theunis Potgieter, ZS2EG, 36. 


SARL LENTE-GRP-UITSLAE 


Volgens die logstate wat ontvang is was daar 62 stasies op die lug. Toestande 
was ongunstig vir lang afstande. Dit is treurig dat net 5 logstate ingestuur 


is. Die uitslae is as volg: 1ste - ZS6BB - Pierre v Deventer - 819 punte (ESB 
/ CW); 2de - ZS2PE - Andre Le Roux (ZS2AL) - 576 punte (ESB); Andrew 
Prideaux(ZS2PA) / Peter Flynn (ZS2PF) (ESB) 3de - ZS6GRL - Geoff Levey 
- 375 punte (ESB); dde - ZS6APT - Pam Momberg - 184 punte (ESB); 5de - 
Z7S2J - Derek Stuart - 12 punte (ESB). 


KLUBNUUS 


ZSGPTA hou weer mega-snuffelmark om (8:00 op 27 November by die Pretoria 
Motor Club se perseel in Silverton. 


Die Wesrand Amateurradioklub hou sy volgende snuffelmark om 12:00 op Sater- 
dag 4 Desember by die klubhuis in Krotonstraat, Weltevredenpark, Roodepoort. 
Almal is baie welkom. Vir meer inligting kontak Phillip, ZS6PVT, by 083 267 
3835. 


VOORTPLANTINGSVERSLAG 


Hannes Coetzee, ZS6BZP, rapporteer dat die sonaktiwiteitsvlak steeds laag is. 
Die uitgerekte sonvlekminimum het beslis tot `n einde gekom, maar intussen wil 
die son nog nie mooi saamwerk nie. Tans is al drie die sonvlekgebiede (1 124, 
1 126 en 1 127) stil. Die voorspelde effektiewe sonvlektelling vir die week gaan 
minder as 25 wees. 


15 m is die beste keuse vir DX gevolg deur 20 m. Smiddae en tot na sononder 
gaan die toestande na Indië goed wees. In die middae behoort toestande eers 
op 15- en dan later op 20 m na Europa goed wees. Kontakte met Australië 
is met sonsonderdang op 20 m moontlik. Kontakte met die VSA is op 15 m 
gedurende die laatmiddag en vroëe aand moontlik. 15 m-openinge na Brasilië 
en Suid-Amerika is smiddae moontlik. Met die goeie 15- en 20 m-openinge kan 
17 m vol verrassings wees. 


30 m kan vir die digitale- en gelykgolfentoesiaste baie lonend wees met openinge 
na verskeie wêrelddele. 


Plaaslik is 40 m die beste keuse met 20- en 30 m wat goeie kontakte oor die 
langer afstande kan oplewer. 


Vroegoggend en laatmiddag is 80 m die beste keuse, veral oor die korter afstande. 
Saans is 80 m die beste keuse. 

Besoek gerus www.spaceweather.co.za vir meer inligting. 

DAGBOEK VAN GEBEURE VIR VANDEESWEEK 


Vandag, 21 November 10:00 UTC, velddagnaweek en ZS85SARL sluit af; Ook 
vanaand, 21 November 19:30 (SAT) SAT-netwerk op die lug oor APRS via 
die IRS; 27 November NaSonop: aktualiteitsprogram oor amateurradio op die 
ASTV-satellietdiens; 27 November ZS6RTB klubvergdering saam met ander 
radioamateurs; 27 November ZS6PTA hou mega-snuffelmark by die PMC in 
Silverton om (08:00; 28 November JD-net begin om 15:00 SAT. 


SARL-nuus nooi klubs en individue uit om interessante nuusbrokkies van belang 
vir radioamateurs en kortgolfluisteraars in te stuur. Stuur dit indien moontlik 

in beide Afrikaans en Engels na www.sarl.org.za/newsinbox.asp, nie later as 
die Donderdag voor uitsending nie. 


Die SARL nooi u ook om te luister na die program Amateur Radio Mirror 
International wat om 10:00 SAT op 145,750 MH in die Pretoria-gebied uitgesaai 
word, met herleidings op 7 082, 7 205 en 17 860 kHz. Daar is ook `n potgooi- 
uitsending (“podcast”) waarna geluister kan word. Vir oudiostrome en Echolink 
deur ZS6FCS, besoek www.sarl.org.za, klik op 'ARMT' en volg die skakels. `n 
Heruitsending vind Maandagaande om 22:05 SAT op 3 215 kHz plaas. Sentech 
borg die uitsendings op die nie-amateurfrekwensies. 


Ter afsluiting: Jannie, ZR6PHD, berig dat die nuusredaksie uit verskeie oorde 
gunstige voorstelle vir `n Afrikaanse beskrywing vir “podcast” ontvang het, maar 
dat daar steeds nie 'n bevredigende alternatief as `potgooi beskikbaar is nie. 
“Ons sal aanhou probeer tot daar 'n geskikte beskrywing gevind word,” het 
Jannie berig. Die redaksie meen steeds dat “potgooi” lomp en nie vindingryk 
is nie. Indien u oor 'n meer kreatiewe voorstel beskik, stuur dit asseblief aan 
janniedb@mweb.co.za, of aan enige ander redaksielid. 


U het geluister na `n bulletin wat deur Gustav, ZSGBWN, saamgestel is. Die 
bulletinredakteur was Jannie, ZR6OPHD. 


Dankie dat u saamgeluister het, 73. /EX 


